
Antecedents

Atès que la Regidoria de Cultura organitza els premis literaris de Cadaqués: Cadaqués a Carles Rahola”, “Cadaqués a Rosa Leveroni” i “Cadaqués a Quima Jaume”, instituïts per la vila de Cadaqués en memòria del periodista i humanista Carles Rahola i de les poetesses Rosa Leveroni i Quima Jaume que s’adjudicaran dins del marc de la Setmana Cultural.

Vist el marc legal pel qual es regeixen els premis i les subvencions que es concreta en la Llei 38/2003, de 17 de novembre, General de Subvencions, i el seu Reglament de desenvolupament, aprovat pel Reial Decret 887/2006, de 21 de juliol, així com els articles 118 a 129 del reglament d’ Obres i Activitats i Serveis dels Ens Locals de Catalunya aprovat pel Decret 179/1995, de 13 de juny.

Atès que per donar compliment al principi de publicitat i de conformitat amb allò i previst a l’article 124.2 del Reglament d’ Obres Activitats i Serveis dels Ens Locals de Catalunya aprovat pel Decret 179/1995 de 13 de juny, procedeix a publicar el corresponent anunci al Butlletí Oficial de la Província de  Girona amb el  contingut d’aquestes bases.

Per tot això, i en base al disposat a l’article 22.2.q) de la Llei 7/1985, de 2 d'abril, Reguladora de les Bases del Règim Local, i 52.2 r) del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, com a Regidora de Cultura de l'Ajuntament de Cadaqués proposo al Ple l'adopció del següent ACORD:


Resolució:

PRIMER.- APROVAR les Bases reguladores i la Convocatòria dels Premis Literaris de Cadaqués de l’any 2022, el text íntegre de les quals és el que consta en l’Annex del present acord. Essent el detall dels premis: 

· 39a Convocatòria del premi periodístic “Cadaqués a Carles Rahola”.
· 35a Convocatòria del premi de poesia catalana “Cadaqués a Rosa Leveroni”.
· 27a Convocatòria del premi de reconeixement a la trajectòria literària “Cadaqués a Quima Jaume”.

SEGON.- PUBLICAR  les bases reguladores i convocatòria al BOP de la província de Girona, al Portal de Transparència de l’Ajuntament i a la Base de Datos Nacional de Subvenciones per donar compliment a la normativa en relació a la transparència.

TERCER: COMUNICAR el present acord als departaments corresponents.


Cadaqués, document signat electrònicament



ANNEX


Expedient núm.: X20222000506


BASES DELS PREMIS LITERARIS DE CADAQUÉS 2022

39a Convocatòria del premi periodístic “Cadaqués a Carles Rahola”.
35a Convocatòria del premi de poesia catalana “Cadaqués a Rosa Leveroni”.
27a Convocatòria del premi de reconeixement a la trajectòria literària “Cadaqués a Quima Jaume”.


OBJECTE

Els Premis literaris de Cadaqués constitueixen una de les activitats més rellevants que s’organitzen en l’àmbit cultural de Cadaqués.
Aquests premis estan fortament consolidats en el panorama literari català en el qual gaudeixen d’un alt prestigi. 


PARTICIPANTS

PREMI PERIODÍSTIC “Cadaqués a Carles Rahola”

· Aquest premi s’atorgarà al millor treball periodístic que tingui per tema algun aspecte relacionat amb la vila de Cadaqués, ja sigui sobre els costums, la història o personatges vinculats a la vila.
· Podran optar al premi tots els articles o reportatges periodístics en qualsevol format comunicatiu (premsa, ràdio, televisió o xarxa telemàtica) o divulgatiu (publicació, exposició, pel·lícula...) apareguts des del 10 de juliol de 2021 – última convocatòria – al 27 de març de 2022.

PREMI POESIA CATALANA “Cadaqués a Rosa Leveroni”

· Aquest premi s’atorgarà al millor recull de poemes presentat, inèdit i en llengua catalana.

PREMI DE RECONEIXEMENT A LA TRAJECTÒRIA LITERÀRIA “Cadaqués a Quima Jaume”

· Aquest premi s’atorgarà a la trajectòria literària d’un poeta, narrador o assagista.


OBRES

PREMI PERIODÍSTIC “Cadaqués a Carles Rahola”

· Els treballs podran ser realitzats en qualsevol llengua europea occidental.

PREMI DE POESIA CATALANA “Cadaqués a Rosa Leveroni”. 

· Les obres aspirants al premi de poesia catalana “Cadaqués a Rosa Leveroni” han de ser escrites en llengua catalana.

PREMI DE RECONEIXEMENT A LA TRAJECTÒRIA LITERÀRIA “Cadaqués a Quima Jaume”.

· El treball ha de ser escrit en llengua catalana.


PRESENTACIÓ I ADMISSIÓ DE LES OBRES

PREMI PERIODÍSTIC “Cadaqués a Carles Rahola”

· Les obres aspirants al premi seran presentades abans de l’1 d’abril de 2022 a les oficines de l’Ajuntament de Cadaqués, c. Silvi Rahola, 2 - 17488  Cadaqués.
· S’enviaran set còpies senceres del treball, si és en format paper. El nom, adreça i altres dades de l’interessat aniran dins un sobre petit.
· Un mateix autor pot presentar diversos treballs, però es qualificaran individualment i no en conjunt.


PREMI DE POESIA CATALANA “Cadaqués a Rosa Leveroni”. 

· Les obres aspirants al premi hauran de ser presentades abans del dia 1 d’abril de 2022 a les oficines de l’Ajuntament de Cadaqués, c. Silvi Rahola, 2 -17488 – Cadaqués.
· S’hauran de presentar cinc còpies de l’original, grapades i sense coberta de plàstic, amb una extensió suficient per a un llibre, que portaran el nom i l’adreça de l’autor/a. Si l’autor/a desitja que l’obra sigui feta pública amb pseudònim, caldrà que ho indiqui.
· No seran tingudes en compte les obres que hagin estat premiades en altres concursos.



PREMI DE RECONEIXEMENT A LA TRAJECTÒRIA LITERÀRIA “Cadaqués a Quima Jaume”.

· Aquest premi s’atorgarà a la trajectòria literària d’un poeta, narrador o assagista.


JURAT

El jurat del PREMI PERIODÍSTIC “Cadaqués a Carles Rahola” estarà format per:

· Salvador Alsius, Rosa Ardid, Miquel Berga, Roser Bosch, Nausicaa Hernández, Clàudia Pomés i Laura Blay com a secretària.
· El jurat es reserva el dret a adjudicar el premi a alguna publicació que no s’hagi presentat al concurs i tingui les qualitats requerides.

El jurat del PREMI DE POESIA CATALANA “Cadaqués a Rosa Leveroni” estarà format per:

· Vicenç Altaió, Lluís Calvo, Vinyet Panyella, Caterina Riba i Rosa Ardid com a secretària.

El jurat del PREMI DE RECONEIXEMENT A LA TRAJECTÒRIA LITERÀRIA “Cadaqués a Quima Jaume” estarà format per:

· Vicenç Altaió, Vinyet Panyella, Caterina Riba, Lluís Calvo i Rosa Ardid com a secretària.


VEREDICTE PÚBLIC I LLIURAMENT DE PREMIS

PREMI PERIODÍSTIC “Cadaqués a Carles Rahola”

· L’adjudicació del premi tindrà lloc el dia 30 d’abril de 2022, a Cadaqués, i el veredicte, inapel·lable, serà anunciat per la secretària del jurat.
· El jurat es reserva el dret a adjudicar el premi a alguna publicació que no s’hagi presentat al concurs i tingui les qualitats requerides.

PREMI DE POESIA CATALANA “Cadaqués a Rosa Leveroni”. 

· L’adjudicació del premi tindrà lloc el dia 30 d’abril de 2022, a Cadaqués, i el veredicte, inapel·lable, serà anunciat per la Secretària del jurat.


PREMI DE RECONEIXEMENT A LA TRAJECTÒRIA LITERÀRIA “Cadaqués a Quima Jaume”.

· L’adjudicació del premi tindrà lloc el dia 30 d’abril de 2022, a Cadaqués, i el veredicte, inapel·lable, serà anunciat per la secretària del jurat.


PREMIS

PREMI PERIODÍSTIC “Cadaqués a Carles Rahola”.

· El premi serà dotat amb 1.000€ i un gravat de l’artista Gustau Carbó.

PREMI DE POESIA CATALANA “Cadaqués a Rosa Leveroni”

· L’import del premi convocat serà de 2.000€ i un gravat de l’artista Gustau Carbó.

PREMI DE RECONEIXEMENT A LA TRAJECTÒRIA LITERÀRIA “Cadaqués a Quima Jaume”

· L’import del premi serà de 1.200€ i un gravat de l’artista Gustau Carbó.


La despesa derivada de l’atorgament del premi es farà efectiva amb càrrec a la partida pressupostària 334/480.04 “Gratificacions premis literaris”. Els imports del premis són imports líquids un cop aplicades les deduccions establertes en la normativa fiscal.


GESTIÓ DELS EXEMPLARS

· No es retornaran les còpies presentades del premi de poesia catalana “Cadaqués a Rosa Leveroni.
· Amb la presentació de les obres al premi Premi Cadaqués a Rosa Leveroni, l’autor o autora cedeix expressament els drets d’autor perquè l’Ajuntament pugui publicar l’obra guanyadora.


ACCEPTACIÓ DE LES BASES

La participació als Premis Literaris de Cadaqués suposa la total acceptació d’aquestes bases i dels drets i les obligacions que se’n deriven.


Cadaqués, document datat i signat electrònicament





L’ Alcaldessa
Pia Seriñana Torrents

